संक्षेप करने के लिए दस्तावेज़: अच्छी शुरूआत के बावजूद ऑस्ट्रेलिया के खिलाड़ी हेविट का अपनी धरती पर ग्रैंड स्लैम जीतने का सपना पूरा नहीं हो सका.

खेल के शुरू में लड़खड़ाने और पहला सेट बहुत जल्दी हारने के बाद साफ़िन ने ज़ोरदार खेल दिखाया.

मरात साफ़िन ने दूसरे सेट में हेविट की बराबरी तो कर ली लेकिन तीसरे सेट में भी वे 4-1 से पिछड़े हुए थे लेकिन उसके बाद मानो वे अचानक फॉर्म में आ गए.

हेविट ने पहला सेट 6-1 से जीतकर अपने प्रशंसकों की उम्मीदें बढ़ा दी थीं कि वे आसानी से ख़िताब जीत लेंगे लेकिन इसके बाद के तीनों सेट साफ़िन ने 6-3 6-4 6-4 से जीत लिए.

1976 में मार्क एडमंड्सन के बाद से किसी ऑस्ट्रेलियाई खिलाड़ी ने आज तक ऑस्ट्रेलियन ओपन का ख़िताब नहीं जीता है, हेविट से उम्मीदें थी कि वे 29 वर्ष बाद यह कमाल कर दिखाएँगे लेकिन निराशा ही हाथ लगी.

ऑस्ट्रेलियन ओपन के इस सौंवें मुक़ाबले में मेलबर्न के दर्शकों ने अपने देश के खिलाड़ी का जमकर हौसला बढ़ाया लेकिन रूसी खिलाड़ी ने हिम्मत नहीं छोड़ी.

सेमी फ़ाइनल में रॉजर फ़ेडरर को हराकर साफ़िन फ़ाइनल में पहुँचे थे जबकि हेविट ने एंडी रॉडिक को दूसरे सेमीफ़ाइनल में हराया था.

रॉजर फेडरर ने साफ़िन को बधाई दी और ख़ास तौर पर रॉजर फ़ेडरर को सेमीफ़ाइनल में हराने का ज़िक्र किया, उन्होंने कहा, "इस कमाल के टूर्नामेंट में मरात ने उस खिलाड़ी को हरा दिया जिसे हराना असंभव लगने लगा था, वे निश्चित तौर पर इस ख़िताब के हक़दार हैं."

दो बार ऑस्ट्रेलियन ओपन के फ़ाइनल में हार का मुँह देख चुके मरात साफ़िन इससे पहले 2000 में अमेरिकन ओपन टूर्नामेंट का ख़िताब जीत चुके हैं.

महिलाओं के वर्ग में सरीना विलियम्स ने शनिवार को लिंड्सी डेवनपोर्ट को हराकर ख़िताब जीत लिया है.

\nसंक्षेप उसी भाषा में जिसमें दस्तावेज़ है:
रूसी खिलाड़ी मरात साफ़िन ने लेटन हेविट को हराकर ऑस्ट्रेलियन ओपन टेनिस का पुरूषों का ख़िताब जीत लिया है.